Osa kunnista on halunnut siirtää hoivakoti-investoinnit yksityisten yritysten vastuulle. Osa on ajautunut ulkoistuksiin, kun vanhusväestö kasvaa ja palveluita tarvitaan.

Vielä nykyisin vanhusten hoito on kuntien ja kuntayhtymien vastuulla. Tämä kaikki muuttuu, jos eduskunnassa käsiteltävänä oleva sosiaali- ja terveydenhuollon sote-uudistus ja maakuntauudistus tulevat voimaan.

Sen jälkeen vastuu kaikesta sotesta, myös vanhuksista, siirtyy 18 maakunnalle, jotka saavat rahoituksensa valtiolta.